**Obrazloženje točaka dnevnog reda 5. izvanredne sjednice**

**Općinskog vijeća Općine Cestica**

POŠTOVANE VIJEĆNICE/CI!

U prilogu Vam dostavljam materijale za 5. izvanrednu e- sjednicu. Na izvanrednoj sjednici donosile bi se dvije odluke i to:

1. Odluka o izmjeni Odluke o visini naknade za građevinsko zemljište, komunalnu infrastrukturu i priključke na k.č.br. 1334/5 k.o. Radovec i
2. Odluka o sufinanciranju izgradnje prema Programu poticajne stanogradnje u općini Cestica.

Odlukom pod točkom 1. Općina bi se odrekla u korist POS-ovih stanova kompletne naknade za građevinsko zemljište, uređenje komunalne infrastrukture i komunalnog doprinosa, a to su uvjeti APN da bi se proveo daljnji postupak Javne nabave pobliže objašnjen u drugoj Odluci.

Odlukom pod točkom 2. osigurali bi za POS-ovu zgradu 163.435,04 kn sa PDV-om, naime APN je raspisao natječaj za odabir izvođača za izvođenje radova na zgradi u Cestici i javile su se firme Techno-elektro iz Đakova koja je ponudila cijenu od 4.649.493,75 kn bez PDV-a odnosno 5.811.867,10 kn sa PDV-om i zajednica ponuditelja Core upravljanje iz Varaždina koja je ponudila iznos od 3.526.961,05 kn bez PDV-a odnosno 4.408.701,20 sa PDV-om. Po pravilima APN-a, APN može osigurati 3.396.213,00 bez PDV-a odnosno 4.245.266,20 kn sa PDV-om, a to znači da između ponuđene cijene i onoga što može osigurati APN postoji razlika od 130.748,03 kn bez PDV-a, odnosno 163.435,04 kn sa PDV-om. APN predlaže Općini Cestica da Općina Cestica iz svog Proračuna osigura iznos od 163.435,04 kn te u trenutku kada Općinsko vijeće odlukom osigura navedena sredstva Apn će izvršiti odabir izvođača i sklopiti ugovor o izvođenju radova.

Želja mi je da se ne odustane od projekta izgradnje stanova, pa s toga predlažem Općinskom vijeću Općine Cestica da prihvati Odluku o sufinanciranju izgradnje prema Programu poticajne stanogradnje u općini Cestica u iznosu od 163.435,04 kn.

Bez obzira na krizu koju je izazvala pojava COVID(A)-19, pozivam Vas da donesete predložene Odluke kako bi APN krenuo sa procedurom izgradnje stanova.

Općinski načelnik:

Mirko Korotaj